Document ID: 32001D0641

KOMISJONI OTSUS,
20. august 2001,
millega muudetakse komisjoni otsust 95/454/EÜ, milles sätestatakse Korea Vabariigist pärit kala- ja akvakultuuritoodete impordi eritingimused
(teatavaks tehtud numbri K(2001) 2554 all)
(EMPs kohaldatav tekst)
(2001/641/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuli 1991. aasta direktiivi 91/493/EMÜ (milles sätestatakse kalatoodete tootmise ja turuleviimise tervishoiunõuded,1 viimati muudetud direktiiviga 97/79/EÜ2), eriti selle artikli 11 lõiget 5,
ning arvestades järgmist:
(1) Komisjoni 23. oktoobri 1995. aasta otsuse 95/454/EÜ (milles sätestatakse Korea Vabariigist pärit kala- ja akvakultuuritoodete impordi eritingimused,3 viimati muudetud otsusega 1999/401/EÜ4) artikliga 1 määratakse kindlaks, et Ministry of Maritime Affairs and Fisheries - National Fisheries Products Inspection Station (NFPIS) on Korea Vabariigi pädev asutus, kes kontrollib ja tõendab kala- ja akvakultuuritoodete vastavust direktiivi 91/493/EMÜ nõuetele.
(2) Pärast Korea ametiasutuste ümberkorraldamist on kalatoodete veterinaarsertifikaate väljaandev pädev asutus muudetud asutuseks National Fisheries Products Quality Inspection Service (NFPQIS). See uus asutus on võimeline tõhusalt kontrollima kehtivate õigusaktide kohaldamist. Seetõttu on vajalik muuta otsuses 95/454/EÜ osutatud pädeva asutuse nimetus ja kõnealuse otsuse A lisas olev veterinaarsertifikaadi näidis.
(3) Käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 95/454/EÜ muudetakse järgmiselt.
1. Artikkel 1 asendatakse järgmisega:
"Artikkel 1
National Fisheries Products Quality Inspection Service (NFPQIS) on Korea Vabariigi pädev asutus, mis kontrollib ja tõendab kala- ja akvakultuuritoodete vastavust direktiivi 91/493/EMÜ nõuetele."
2. Artikli 3 punkt 2 asendatakse järgmisega:
"2. Sertifikaatidel peab olema NFPQIS esindaja nimi, ametinimetus ja allkiri ning kõnealuse asutuse ametlik tempel, mille värv peab erinema muude kinnituste värvist."
3. A lisa asendatakse käesoleva määruse lisaga.
Artikkel 2
Käesolev otsus jõustub 45 päeva pärast selle avaldamist Euroopa Ühenduste Teatajas.
Artikkel 3
Käesolev otsus on adresseeritud liikmesriikidele.
Brüssel, 20. august 2001

Labels: 0
3
18
6